বাহুবল প্রতিনিধি ॥ বাহুবলে প্রেমিকের বাড়িতে বিয়ের দাবিতে ৩ দিন ধরে অনশন করছে গাইবান্ধার এক যুবতী। প্রেমিক ও তার পরিবার ওই যুবতীকে স্ত্রীর মর্যাদা দিতে রাজি না হলেও যুবতী তার দাবিতে অনড় অবস্থানে রয়েছে। ঘটনাটি নিয়ে এলাকায় মুখরোচক আলোচনা ঝড় বইলেও তা স্থানীয় প্রশাসনকে নাড়া দিতে পারছে না। এলাকাবাসী সূত্র জানায়, বাহুবল উপজেলার পুটিজুরী ইউনিয়নের ডুবাঐ গ্রামের আবদুর রহমানের পুত্র আবদুল খালিক ওরপে সারফিন দীর্ঘদিন ধরে ওমানে কর্মরত আছেন। প্রায় ৫ বছর আগে মোবাইল ফোনের ক্রসকানেকশনে তার সাথে পরিচয় হয় গাইবান্ধা জেলা সদরের বিএইচ রোড কালীবাড়ি পাড়ার এরশাদ আলী মন্ডলের কন্যা শাহারা খানম পারভীন এর সাথে। পরিচয়ের সুবাদে সারফিন ও শাহারা মোবাইল ফোনে কথোপকথন চালিয়ে যেতে থাকে। এক পর্যায়ে উভয়ের ...